Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Hamas otti vastuulleen Jerusalemissa tänään tapahtuneen terrori-iskun.
Israel vakuuttaa -
tuhoavansa islamistisen Hamasin ja sen gazalaiset terrorikumppanit.
Yhdysvaltain ulkoministeri Blinken saapui Israeliin.
Yhdysvaltojen ja Israelin koordinointi sotatavoitteiden osalta jatkuu.
Israel ei voi olettaa -
kansalaistensa palaavan Etelä-Israelin runneltuihin yhteisöihin-
ennen kuin Hamas on kokonaan tuhottu.
Siksi Israel on sitoutunut jatkamaan taistelua heti, kun tulitauko päättyy.
Hauras tulitauko on edelleen voimassa, -
vaikka Hamas-terroristit ovatkin toistuvasti rikkoneet sopimusta.
Israelin pääkaupungin Jerusalemin edustalla -
tapahtui tänä aamuna terrori-isku, -
kun kaksi terroristia tulitti bussipysäkillä olleita siviilejä.
Tänä aamuna kello 7.38 tapahtui ampumahyökkäys, -
kun kaksi rynnäkkökiväärillä ja käsiaseella varustautunutta terroristia-
saapui autolla Jerusalemin sisääntulo- väylällä olevalle bussipysäkille.
He ryntäsivät autosta ja alkoivat tulittaa pysäkillä olleita ihmisiä.
Lähistöllä olleet kaksi sotilasta ja siviili toimivat erittäin ripeästi -
ja saivat neutraloitua molemmat terroristit.
Terrori-iskun tekijäksi ilmoittautui Hamas.
Valitettavasti kammottavan iskun seurauksena -
kolme siviiliä kuoli ja kuusi haavoittui, joista kaksi vakavasti.
USA:n ulkoministeri Antony Blinken saapui tänä aamuna Israeliin.
Hän tapasi aluksi Israelin presidentin Isaac Herzogin.
Huomenta, herra ulkoministeri, ja tervetuloa jälleen Israeliin.
Valitettavasti pääkaupunkimme Jerusalemin edustalla -
tapahtui hetki sitten vakava terrori-isku, joka aiheutti uhreja.
Kaksi terroristia iski viattomiin siviileihin, -
jotka olivat odottamassa kyytiä töihinsä.
Iskussa tuli uhreja, myös kuolonuhreja.
Haluan ilmaista syvät osanottoni omaisille.
Rukoilen pikaista toipumista haavoittuneille.
Tämä isku on jälleen yksi esimerkki siitä, millaisessa tilanteessa olemme:
olemme loputtomassa sodassa -
terrorijärjestöjä, eritoten Hamasia, vastaan.
Elämme vaikeita ja haasteellisia aikoja. Kiitos, että tulitte tänne.
Olette toistuvasti ilmaissut Yhdysvaltojen, presidentin, hallinnon -
ja koko Amerikan kansan tuen Israelille. Paljon kiitoksia siitä.
Herzog alleviivasi Israelin vaatimusta,-
että kaikki panttivangit on vapautettava Gazasta.
Vaadimme, että kaikki panttivangit on vapautettava välittömästi.
Kiitän Yhdysvaltoja siitä valtavasta työstä, -
jota olette tehneet panttivankien vapauttamisen eteen.
Hamasin käsissä Gazassa on edelleen noin 150 panttivankia.
Haluan nostaa esille Bibasin perheen ahdingon: kaksi pientä lasta, -
toinen 10-kuukautinen vauva ja toinen 4-vuotias tyttö, ja tietysti vanhemmat.
Emme tiedä, missä he tällä hetkellä ovat.
Heidät tulee vapauttaa välittömästi.
On selvää, että pikkulapset pitää vapauttaa äitinsä kanssa, -
ja toivottavasti myös isän, mahdollisimman pian.
USA:n ulkoministeri otti puheeksi -
Jerusalemissa tänä aamuna tapahtuneen verisen terrori-iskun.
Tämä on neljäs vierailuni Israelissa lokakuun 7. päivän jälkeen.
Jerusalemin tämänpäiväiset tapahtumat -
ovat muistuttaneet meitä taas kerran siitä, -
että israelilaiset joutuvat elämään terroriuhan kanssa joka ikinen päivä.
Ajatukseni ovat hyökkäyksen uhrien luona.
Käsittääkseni yksi tai luultavasti jopa kolme on kuollut.
Ajatuksemme ovat heidän ja heidän läheistensä luona.
Suremme heidän poismenoaan, -
aivan kuten suremme kaikkien viattomien menehtymistä.
Ulkoministeri Blinken sanoi USA:n työskentelevän lujasti sen eteen, -
että kaikki panttivangit saadaan vapautettua Hamasin käsistä.
Heti ensimmäisestä päivästä lähtien olemme ponnistelleet sen eteen, -
että panttivangit saataisiin vapautettua Hamasin hallusta Gazasta.
Kuluneella viikolla on nähty erittäin myönteistä kehitystä, -
kun panttivankeja on päässyt palaamaan kotiin perheidensä luo.
Vapautusten pitäisi jatkua tänäänkin. Myös Gazan viattomille siviileille -
on saatu toimitettua merkittävästi enemmän humanitaarista apua.
He tarvitsevat kipeästi apua. Tämä prosessi on siis jo tuottanut tulosta, -
ja toivottavasti sama kehitys jatkuu.
Blinken totesi lopuksi -
odottavansa tapaamista Israelin hallituksen kanssa.
Yhdysvallat tukee horjumatta Israelin turvallisuutta, -
jotta lokakuun 7. päivän verilöyly ei enää koskaan toistu.
Blinken osallistui myös Israelin kabinetin kokoukseen, -
jossa pääministeri Netanjahu painotti sitä, miten paljon Israel arvostaa -
USA:lta saamaansa yksiselitteistä tukea näinä synkkinä aikoina.
Ulkoministeri ja minä saimme tilaisuuden aloittaa keskustelut.
Asialistalla on monia aiheita.
Arvostamme suuresti sitä tukea, jota olette meille antaneet, -
kun pyrimme saavuttamaan sodalle asettamamme tavoitteet: -
eliminoimaan Hamasin ja vapauttamaan panttivangit.
Te olette olleet hyvin avuliaita, ja arvostamme sitä syvästi.
Keskustelut jatkuvat.
Tapaamisen jälkeen Netanjahu julkaisi videolausunnon, -
jossa hän toisti lupauksensa tuhota islamistinen Hamas sekä varmistaa, -
että lokakuun 7. päivän kaltaiset hirmuteot eivät enää koskaan toistu.
Tapaamiseni USA:n ulkoministeri Antony Blinkenin kanssa päättyi juuri.
Vain hetki sitten Hamas murhasi israelilaisia täällä Jerusalemissa.
Sanoin ulkoministerille, että kyseessä on sama Hamas, -
joka toteutti myös lokakuun 7. päivän hirvittävän joukkomurhan.
Sama Hamas yrittää murhata meitä kaikkialla.
Sanoin hänelle: Me olemme vannoneet, että tuhoamme Hamasin.
Mikään ei pysäytä meitä.
Jatkamme sotaa, kunnes olemme saavuttaneet kaikki kolme tavoitetta:
vapauttaneet kaikki panttivangit, tuhonneet Hamasin kokonaan -
ja varmistaneet, ettei Gaza muodosta enää koskaan uhkaa meille.
Israelin päättäväisyys tuhota islamistinen Hamas -
kumpuaa siitä realistisesta näkymästä,
että israelilaiset eivät palaa Gazan rajan lähellä oleviin yhteisöihinsä, -
ellei heidän turvallisuuttaan kyetä takaamaan.
Sen vuoksi Israelin puolustuslaitos tekee töitä varmistaakseen, -
että Israelin ja Gazan rajaseudun turvallisuustilanne -
vahvistuu perin pohjin.
Pysymme Gazassa ja suoritamme tehtävämme loppuun saakka, -
jotta siviilimme pääsevät jatkamaan elämäänsä omissa yhteisöissään.
Emme lopeta, ennen kuin ongelma nimeltä Hamas on hävitetty.
Sen myötä israelilaiset voivat palata yhteisöihinsä ja turvallisuus palautuu -
myös muille sektoreille. Nämä asiat kytkeytyvät toisiinsa.
Israelin sotakabinetin ministeri Benny Gantz -
painotti toisten ministerien lailla sitä, että IDF valmistautuu -
saavuttamaan kaikki sodalle asetetut tavoitteet.
Samalla hän korosti, että Hamasin epätoivoista tarvetta -
saada taukoja taisteluihin pitää hyödyntää siihen, -
että yhä uusia panttivankeja saataisiin vapaaksi.
Elämme panttivankien vapauttamisen suhteen haasteellista ajanjaksoa.
Ponnistelemme sen eteen, -
että mahdollisimman monia panttivankeja saadaan vapautettua.
Olemme kuitenkin valmiit jatkamaan taistelua koska tahansa, vaikka heti.
Ministeri Gantz otti myös esille Bibasin perheen tilanteen.
Terroristit kidnappasivat 7.10. perheen -
― isän, äidin, 4-vuotiaan tytön ja 10-kuisen vauvan ― Gazaan.
Nyt Hamas väittää ilman todisteita, että perhe on murhattu.
Tapasin Bibasin perheen edustajia.
Tapaaminen oli erittäin tuskallinen.
Vielä tuskallisempia ovat tapaamisen jälkeiset tapahtumat.
Median antamat tiedot ovat piinallisia. Emme tiedä, ovatko ne totta.
Tietoja ei ole vahvistettu.
Tämä on osa vihollistemme julmaa psykologista sodankäyntiä.
Israel on toiveikas, että panttivankeja saadaan vapautettua lisää.
Samaan aikaan Israeliin palanneille panttivangeille tarjotaan hoitoa.
Viimeisin ryhmä saapui Israeliin viime yönä.
Panttivankeudesta vapautuneet henkilöt saapuivat tänne yöllä.
Heille tehdään kattava terveydentilan arviointi, ja he saavat hoitoa.
Pitkän vankeuden koettelemukset ovat jättäneet jälkensä.
Osalla heistä on eriasteisia vammoja.
Onneksi kaikkien tila on kuitenkin vakaa -
eikä kukaan ole välittömässä vaarassa.
Kiitos seurasta.
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua ja haluat auttaa -
lahjoitusten varassa toimivan TV7 Israelin tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua iltaa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen